Kaspijos jūra
40°0′ š. pl. 51°0′ r. ilg.﻿ / ﻿40.000°š. pl. 51.000°r. ilg.﻿ / 40.000; 51.000 Kãspijos jūra (rus. Каспийское море, kaz. Каспий теңізі, turkm. Hazar deňizi, azer. Xəzər dənizi, pers. دریای خزر,دریای مازَندَران = Daryā-ye Ḫazar, Daryā-ye Māzandarān) – didžiausias Žemės ežeras Europos ir Azijos sandūroje, plytintis rytuose nuo Kaukazo kalnų, dėl didumo vadinamas jūra. Tai nenuotakus sūriavandenis ežeras. Plotas apie 371 000 km² (dėl vandens lygio svyravimo kinta), didžiausias gylis 1025 m. Vidutinis paviršiaus lygis ~28 m žemiau Pasaulinio vandenyno lygio. Kaspijos jūra susiformavo maždaug prieš 10 mln. metų, kai senovinis Tetijos vandenynas pasidalijo į dvi šiuolaikines jūras – Juodąją jūrą ir Kaspijos jūrą.